Innovatikaning asosiy tushunchalari

|
Innovatikaning asosiy tushunchalari
|
bet | 2/7 | Sana | 27.06.2024 | Hajmi | 306,5 Kb. | | #266048 |
Bog'liq B.N.Safarov pedagogikaInnovatikaning asosiy tushunchalari
Yangilik: g‘oya, aniq bir shaxs uchun yangilik, vosita (yangi metod).
Innovatsiya:
yangilanish, o‘zgarish;
biror-bir yangilikni kiritish;
yangilikni o‘zlashtirish jarayoni.
Innovatsiya (inglizcha Innovation - yangilik kiritish) – tizim ichki tuzilishini o‘zgartirish, amaliyot va nazariyaning muhim qismi. Innovatsion jarayonning mazmuniy tomonini o‘z ichiga oladi (ilmiy g‘oyalar va ularning texnologiyalarini amaliyotga kiritish).
Pedagogik yangilik– pedagogik faoliyatda ilgari ta’lim jarayonida noma’lum bo‘lgan o‘zgarishlarni kiritish orqali ta’lim va tarbiyaning nazariya va amaliyotini boyitish va uni rivojlantiruvchi vositasidir.
Innovatika – yangilikni yaratilish qonuniyatlarini o‘zlashtirishni va targ‘ib-targ‘ibotini o‘rganadigan fan.
Innovatsion jarayon – yangilikning kiritilishi va shart-sharoitlari, tizimni yangi ko‘rsatgichlarga muvaffaqiyatli o‘tishini ta’minlovchi o‘zgarishdir. Innovatsion o‘zgarishlarga tayyorgarlik ko‘rish va uni amaliyotga kiritish jarayonidir.
Innovatsion pedagogik g‘oya– tizimlashtirilgan pedagogik g‘oyalar; o‘quv jarayoni bashorat etilishi, ma’lumotlar to‘plami.
Innovatsion ta’lim - 1) ta’lim sohasiga kiritilgan va kiritilayotgan yangiliklar; 2)yangilangan yangi texnologiyalar asosida tashkil etilgan ta’lim jarayoni.
Innovatsion ta’lim muassasasi – yangi tipdagi ta’lim muassasalari:
akademik litseylar, maktabgacha ta’lim kompleksi, shaxsiy maktabgacha ta’lim muassasalari, ixtisoslashgan sinf va maktablar, gimnaziya, turli yo‘nalishli, predmetlari chuqur o‘rgatiladigan maktablar va h.k.
Innovatsion texnologiya – pedagogik taraqqiyotni ta’minlashga qaratilgan tashkiliy faollik jarayoni (faollik, didaktik o‘yinlar, evristik, kreativ, muammoli, loyihashtirilgan, AKT texnologiyalari).
Innovatsion o‘qitish – 1) yangicha o‘qitish tizimi, 2) va ta’lim oluvchilarni yangi kiritilgan texnologiyalar asosida o‘qitish jarayoni (algoritmlash, loyihali, modulli va b.).
Lug‘aviy jihatdan “innovatsiya” tushunchasi ingliz tilidan tarjima qilinganda (“innovation”) “yangilik kiritish” degan ma’noni anglatadi.
“Innovatsiya” tushunchasi mazmunan aniq holatni ifodalaydi.
Innovatsiya – muayyan tizimning ichki tuzilishini o‘zgartirishga qaratilgan faoliyat “O‘zbekiston Milliy ensiklopediyasi”da ko‘rsatilishicha, innovatsiya quyidagicha mazmun va tushunchalarga ega:
“Innovatsiya (ingl. “innovationas” – kiritilgan yangilik, ixtiro)
texnika va texnologiya avlodlarini almashtirishni ta’minlash uchun iqtisodiyotga sarflangan mablag‘lar;
ilmiy-texnika yutuqlari va ilg‘or tajribalarga asoslangaan texnika, texnologiya, boshqarish va mehnatni tashkil etish kabi sohalardagi yangiliklar, shuningdek, ularning turli sohalar va faoliyat doiralarida qo‘llanishi”.
Innovatsion ta’lim (ingl. “innovation” – yangilik kiritish, ixtirо) ta’lim oluvchida yangi g‘oya, me’yor, qoidalarni yaratish, o‘zga shaxslar tomonidan yaratilgan ilg‘or g‘oyalar, me’yor, qoidalarni tabiiy qabul qilishga oid sifatlar, malakalarni shakllantirish imkoniyatini yaratadigan ta’lim.
Innovatsion ta’lim jarayonida qo‘llaniladigan texnologiyalar innovatsion ta’lim texnologiyalari yoki ta’lim innovatsiyalari deb nomlanadi.
|
| |